***** ΚΑΝΟΝΙΣΜΟΣ (ΕΟΚ) αριθ. 1949/88 ΤΗΣ ΕΠΙΤΡΟΠΗΣ της 1ης Ιουλίου 1988 περί καταργήσεως του κανονισμού (ΕΟΚ) αριθ. 1719/88 περί παύσεως της αλιείας της γλώσσας από πλοία με σημαία της Πορτογαλίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3, Εκτιμώντας: ότι με τον κανονισμό (ΕΟΚ) αριθ. 1719/88 της Επιτροπής (2) επαύθη η αλιεία της γλώσσας στα ύδατα των διακρίσεων CIEM VIII, IX, X, COPACE 34.1.1 (ζώνη ΕΟΚ) από πλοία με σημαία της Πορτογαλίας ή νηολογημένα στην Πορτογαλία από τις 19 Ιουνίου 1988· ότι η Πορτογαλία διόρθωσε τα στοιχεία αλιευμάτων που είχε στείλει στην Επιτροπή και τα διορθωμένα στοιχεία δείχνουν ότι η ποσόστωση, πράγματι, δεν έχει εξαντληθεί· ότι, κατά συνέπεια, πρέπει να επιτραπεί η αλιεία της γλώσσας στα ύδατα των διαιρέσεων CIEM VIII, IX, X, COPACE 34.1.1 (ζώνη ΕΟΚ) από πλοία με σημαία της Πορτογαλίας ή νηολογημένα στην Πορτογαλία· ως εκ τούτου, είναι απαραίτητο να καταργηθεί ο κανονισμός (ΕΟΚ) αριθ. 1719/88 της Επιτροπής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1719/88 καταργείται. Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 1 Ιουλίου 1988.

[Source: multi_eurlex | Tokens: 1430]